Document ID: /roh_data/filtered/fineweb-2-filterrobots_roh.jsonl.gz/28412

La regiun Engiadina Bassa / Val Müstair surdat mintg’onn in premi a firmas innovativas, cun ideas originalas e che genereschan ina plivalur a la regiun.
V-Stick Custom Flyrods
Renato Vitalini ha fatg or da sia passiun ina professiun. Dapi il 2015 construescha el pertgas da pestgar cun la mustga, mintgina è in unicat, individuala e fatga a maun. Quellas venda el sin tut il mund. Il lieu da producziun è Scuol, nua ch'el lavura. Dasperas dat el era instrucziun da pestgar cun la mustga.
Il premi datti dapi il 2003
Il premi d’innovaziun vegn surdà mintg’onn e quai dapi il 2003. La Clinica Holistica a Susch, Brunner Guitars a Lavin ed il restaurant In Lain a Brail han er gia survegnì il premi. I dat dentant er projects che n'han betg gì success. Uschia ha il project dals Shaolins a Tschlin fatg naufragi. Quel project aveva retschavì il premi l’onn 2018.